[CD] Hungária
Fenyő Miklós gyermekkorában éveken át élt az Egyesült Államokban, 12 éven keresztül tanult zongorázni. 1962-64 között a Sztár, 1964-ben a Syconor tagja volt, 1967-től a Hungária együttes vezetője.
A break fénykorában Miki zenekarával készített el két albumot és a Budai Táncklubban amerikai breaktáncosok oktatták a magyar fiatalokat breakelni. 1980-ban létrehozta az Új Hungária formációt, 1983-85 között a Miki Team tagja volt, majd a stílus letűnése után újból életre keltette a Hungáriát az 1986-os feloszlásig. 1986-89 között a Modern Hungária vezetője volt.
1989-től menedzseléssel, műsorvezetéssel és szólókarrierrel foglalkozott. Segítségével és menedzselésével olyan művészek népszerűsítésében közreműködött, mint Barta Tamás (Locomotív GT), Fekete Gábor (Skorpió), Szűcs Antal Gábor (Skorpió, Dinamit, Bikini), Szikora Róbert (R-Go), a Dolly Roll, Szandi és a Cherry tini együttes. A kilencvenes évek elején a Calypso 873 Rádió munkatársa volt. 1990-ben eMeRTon-díjat, 1991-ben Arany Zsiráf-díjat kapott.
1995. szeptember 16-án részt vett az újból összeállt Hungária Népstadionbeli koncertjén, illetve az ezt követő országos turnén. 1996-ban a Huszka Jenő-díjat nyerte el, ugyanez év december 27-én koncertet adott 30 éves pályafutásának alkalmából, a Budapest Sportcsarnokban. 1998. február 28-án bemutatták Novai Gáborral közösen készített Hotel Menthol című musicaljét.
2001. október 6-án mutatták be életrajzi ihletésű Made in Hungária c. musicaljét, amelyben maga is szerepet vállalt. Nős, két gyermeke van Diána és Dávid.
Hotel Menthol (Hungaroton-Gong, 1981)
Válogatás (Hungaroton-Gong, 1994)